**การสานพลังระหว่างสถาบันการศึกษาพยาบาลและโรงพยาบาลแหล่งฝึก วพบ.ชลบุรี**

**1. ชี้แจงความเป็นมาของโครงการพัฒนาองค์กรต้นแบบผลิตพยาบาลส่งเสริมการเลี้ยงลูกด้วยนมแม่ วิทยาลัยพยาบาลบรมราชชนนี ชลบุรี**

วิทยาลัยพยาบาลบรมราชชนนี ชลบุรี ได้ดำเนินการจัดทำโครงการพัฒนาองค์กรต้นแบบผลิตพยาบาลส่งเสริมการเลี้ยงลูกด้วยนมแม่ วิทยาลัยพยาบาลบรมราชชนนี ชลบุรี เพื่อรองรับการดำเนินโครงการโครงการพัฒนาองค์กรต้นแบบผลิตพยาบาลส่งเสริมการเลี้ยงลูกด้วยนมแม่ ของสภาการพยาบาล และแต่งตั้งคณะกรรมการ “คณะกรรมการการดำเนินงานโครงการพัฒนาองค์กรต้นแบบผลิตพยาบาลส่งเสริมการเลี้ยงลูกด้วยนมแม่” ซึ่งประกอบด้วยอาจารย์ประจำสาขาวิชาการพยาบาลมารดา ทารก และการผดุงครรภ์ และพยาบาลวิชาชีพที่ปฏิบัติงานในแผนกฝากครรภ์ ห้องคลอด หลังคลอด และหน่วยสุขภาพเด็กดี ของโรงพยาบาลชลบุรี เพื่อร่วมกันขับเคลื่อนการเลี้ยงลูกด้วยนมแม่พัฒนาองค์กรต้นแบบผลิตพยาบาลส่งเสริมการเลี้ยงลูกด้วยนมแม่อย่างเดียวอย่างน้อย 6 เดือน

**2. แผนการทำงานในการสานพลังระหว่างสถาบันการศึกษาพยาบาลและโรงพยาบาลแหล่งฝึก**

วิทยาลัยได้ดำเนินการทำงานในการสานพลังระหว่างสถาบันการศึกษาพยาบาลและโรงพยาบาลแหล่งฝึกนักศึกษาเป็นองค์กรต้นแบบผลิตบัณฑิตพยาบาลที่สำเร็จจากหลักสูตรพยาบาลศาสตร์ให้สามารถปฏิบัติการพยาบาลส่งเสริมการเลี้ยงลูกด้วยนมแม่ในโรงพยาบาลได้ด้วยตนเองอย่างถูกต้องและปลอดภัย โดยมีจุดมุ่งหมายเพื่อการร่วมมือพลังในการพัฒนาบริการพยาบาลในการส่งเสริม สนับสนุน ปกป้องการเลี้ยงลูกด้วยนมแม่ครอบคลุมการดูแลทั้งในโรงพยาบาลและในชุมชน ดังนี้

1. วิทยาลัยพยาบาลบรมราชชนนี ชลบุรี ได้ดำเนินการจัดทำโครงการและแต่งตั้งคณะกรรมการพัฒนาองค์กรต้นแบบผลิตพยาบาลส่งเสริมการเลี้ยงลูกด้วยนมแม่ วิทยาลัยพยาบาลบรมราชชนนี ชลบุรี

2. วิทยาลัยได้ดำเนินการประสานงานกับรองผู้อำนวยการกลุ่มภารกิจด้านการพยาบาล โรงพยาบาลชลบุรีเพื่อชี้แจงวัตถุประสงค์โครงการ ประชุมปรึกษาหารือระหว่างฝ่ายการศึกษาและฝ่ายบริการพยาบาล ในการเตรียมความพร้อมการและกิจกรรมพัฒนาบริการการส่งเสริมการเลี้ยงลูกด้วยนมแม่ โดยใช้คู่มือกิจกรรมวิชาชีพที่ได้รับความเชื่อมั่นและไว้วางใจ: การส่งเสริมการเลี้ยงลูกด้วยนมแม่ ตามแนวคิด EPAs

3. การสานพลังระหว่างสถาบันการศึกษาพยาบาลและโรงพยาบาลแหล่งฝึกในการพัฒนาการบริการ สรุปได้ดังนี้

3.1 วิทยาลัยจัดประชุมเพื่อจัดการเรียนการสอนส่งเสริมการเลี้ยงลูกด้วยนมแม่ระหว่าง

รองผู้อำนวยการกลุ่มงานวิชาการและประกันคุณภาพการศึกษาและอาจารย์ประจำสาขาวิชาการพยาบาลมารดา ทารก และการผดุงครรภ์ โดยสรุปสาระสำคัญกิจกรรมการส่งเสริมการเลี้ยงลูกด้วยนมแม่ในแต่ละแผนกพร้อมทั้งวิธีการสอน และการประเมินผลการสอน

3.2 วิทยาลัยจัดประชุมกลุ่มย่อยระหว่างอาจารย์ประจำสาขาวิชาการพยาบาลมารดา ทารก และ

การผดุงครรภ์ และพยาบาลวิชาชีพที่ปฏิบัติงานในแผนกฝากครรภ์ ห้องคลอด และหลังคลอด ของโรงพยาบาลชลบุรีเพื่อทำความเข้าใจเกี่ยวกับบทบาทของพยาบาลวิชาชีพในการส่งเสริมการเลี้ยงลูกด้วยนมแม่ในโรงพยาบาล พร้อมทั้งมอบคู่มือกิจกรรมวิชาชีพที่ได้รับความเชื่อมั่นและไว้วางใจ: การส่งเสริมการเลี้ยงลูกด้วยนมแม่ในหลักสูตรพยาบาลศาสตรบัณฑิต ประสานความร่วมมือทั้งในส่วนของการบริการพยาบาลและการศึกษา

3.3 วิทยาลัยร่วมกับพยาบาลวิชาชีพที่ปฏิบัติงานในแผนกฝากครรภ์ ห้องคลอด และหลังคลอด

ของโรงพยาบาลชลบุรีทบทวนการให้บริการแก่สตรีตั้งครรภ์หรือมารดาและทารก ตามคู่มือกิจกรรมวิชาชีพที่ได้รับความเชื่อมั่นและไว้วางใจ: การส่งเสริมการเลี้ยงลูกด้วยนมแม่ในหลักสูตรพยาบาลศาสตรบัณฑิต

3.3 วิทยาลัยร่วมกับพยาบาลวิชาชีพที่ปฏิบัติงานในแผนกฝากครรภ์ ห้องคลอด และหลังคลอด

ของโรงพยาบาลชลบุรีสานพลังในการพัฒนาบริการส่งเสริมการเลี้ยงลูกด้วยนมแม่ ตามแนวคิด EPAs โดยอาจารย์ปฎิบัติ Faculty practice และร่วมกับพยาบาลประจำแผนกให้บริการแก่สตรีตั้งครรภ์หรือมารดาและทารกตามคู่มือฯ ที่เป็นไปได้ตามบริบทของสถาบัน

**3.สรุปผลการดำเนินการทำงานในการสานพลังระหว่างสถาบันการศึกษาพยาบาลและโรงพยาบาลแหล่งฝึก**

วิทยาลัยได้ดำเนินการทำงานในการสานพลังระหว่างสถาบันการศึกษาพยาบาลและโรงพยาบาลแหล่งฝึกนักศึกษาเป็นองค์กรต้นแบบผลิตบัณฑิตพยาบาลที่สำเร็จจากหลักสูตรพยาบาลศาสตร์ให้สามารถปฏิบัติการพยาบาลส่งเสริมการเลี้ยงลูกด้วยนมแม่ในโรงพยาบาลได้ด้วยตนเองอย่างถูกต้องและปลอดภัย ดังนี้

1. การสานพลังระหว่างสถาบันการศึกษาพยาบาลและโรงพยาบาลแหล่งฝึกในการพัฒนาการบริการ สรุปได้ดังนี้

1.1 อาจารย์และร่วมกับพยาบาลวิชาชีพที่ปฏิบัติงานในแผนกฝากครรภ์ ห้องคลอด และหลังคลอด ของ

โรงพยาบาลชลบุรี ตามคู่มือกิจกรรมวิชาชีพที่ได้รับความเชื่อมั่นและไว้วางใจ: การส่งเสริมการเลี้ยงลูกด้วยนมแม่ในหลักสูตรพยาบาลศาสตรบัณฑิต

1.2 อาจารย์ปฎิบัติ Faculty practice ตามกิจกรรมที่เป็นจุดเน้นในแผนกฝากครรภ์ ห้องคลอด

และหลังคลอดร่วมกับพยาบาลวิชาชีพ

1.3 ผลลัพธ์ของปฏิบัติงานของอาจารย์และพยาบาลในแผนกฝากครรภ์ ห้องคลอด และหลังคลอด มีดังนี้

- แผนกฝากครรภ์ หญิงตั้งครรภ์จำนวน 5 ราย เป็นหญิงตั้งครรภ์ครรภ์แรกและครรภ์หลังได้รับบริการ

ตามจุดเน้นการส่งเสริมการเลี้ยงลูกด้วยนมแม่ในระยะตั้งครรภ์ คือ การให้ข้อมูลประโยชน์ของการเลี้ยงลูกด้วยนมแม่ ประเมินความตั้งใจและระยะเวลาที่ตัดสินใจที่จะเลี้ยงลูกด้วยนมแม่ แนะนำการทำ SSC และ Initiated BF แรกเกิดที่จะเกิดขึ้นในห้องคลอด เตรียมความพร้อมทั้งร่างกายและจิตใจสำหรับการเลี้ยงลูกด้วยนมแม่โดยการให้ข้อมูลการเข้าเต้า หลังจากได้รับบริการหญิงตั้งครรภ์มีความตั้งใจและตัดสินใจที่จะเลี้ยงลูกด้วยนมแม่เป็นระยะเวลาอย่างน้อย 6 เดือน ถึง 3 ปี เพราะต้องการให้ลูกของตนเองได้รับนมแม่จะได้มีสุขภาพที่ดี

- แผนกห้องคลอด ผู้คลอดจำนวน 3 ราย ได้รับบริการตามจุดเน้นการส่งเสริมการเลี้ยงลูกด้วยนมแม่ในระยะคลอด คือ การทำ SSC หลังจากประเมิน APGAR score และตัดสายสะดือแล้ว ทารกมี APGAR score 9-10 แนะนำมารดาให้เรียนรู้สื่อสัญญาณของทารก 9 ขั้นตอน ซึ่งระยะเวลาในการทำ SSC นาน 30-50 นาที ผู้คลอดทุกคนสามารถให้นมในท่านอนและทารกได้ดูดนมแม่ครั้งแรกหลังคลอดทุกราย (หมายเหตุ:ในช่วงดำเนินการปฏิบัติมีผู้คลอดปกติจำนวนน้อย)

- แผนกหลังคลอด มารดาหลังคลอด จำนวน 5 ราย ได้รับบริการตามจุดเน้นการส่งเสริมการเลี้ยงลูกด้วยนมแม่ในระยะหลังคลอด คือ การช่วยเหลือมารดาในการอุ้ม การจัดท่าทารกเข้าเต้า และการอมหัวนม/ลานนมอย่างถูกวิธี การแนะนำให้มารดาบีบเก็บน้ำนม การประเมินปัญหาที่พบบ่อย(หัวนมเจ็บ/แตก เต้านมคัดตึง)และให้การช่วยเหลือ การประเมิน BF Assessment (BF at discharge)พร้อมทั้งสอนการเฝ้าระวังและกระตุ้นพัฒนาการของลูกตนเองโดยใช้ DSPM ซึ่งมารดาหลังคลอดได้รับการสอนทั้งเป็นรายกลุ่มและรายบุคคล มีมารดาจำนวน 1 รายที่มีปัญหาเต้านมใหญ่และคล้อยมาก หัวนมค่อนข้างสั้น แต่ลานนมนิ่มได้รับการให้ข้อมูลว่าไม่มีผลต่อการเลี้ยงลูกด้วยนมแม่และได้รับการช่วยเหลือในการจัดท่าและประคองเต้านมจนสามารถนำลูกเข้าเต้าได้และทารกสามารถดูดนมได้ดีมารดามีความสบายใจและมั่นใจในการเลี้ยงลูกมากขึ้น และบอกวิธีการเฝ้าระวังและกระตุ้นพัฒนาการของลูกตนเองโดยใช้ DSPM และการประเมินความเพียงพอของน้ำนมที่ลูกได้รับประเมินโดยใช้เฉพาะ LATCH score

- well baby มารดาหลังคลอด จำนวน 3 ราย เป็นครรภ์แรกและครรภ์หลังได้รับบริการตามจุดเน้นการส่งเสริมการเลี้ยงลูกด้วยนมแม่ในระยะเด็กอายุ 0-3 ปี คือ การประเมินปัจจัยความสำเร็จในการเลี้ยงลูกด้วยนมแม่อย่างเดียว 6 เดือนถึง 2 ปี เน้นย้ำการเลี้ยงลูกด้วยนมแม่อย่างเดียวไม่มีการให้น้ำหรือสิ่งอื่นๆตาม รวมทั้งประเมินปัญหาการเลี้ยงลูกด้วยนมแม่ในกรณีมีปัญหาซับซ้อน เช่น มารดามีอาการเจ็บปวดจากหัวนมแตก เต้านมคัดตึง เต้านมอักเสบ เต้านมมีก้อนผิดปกติ มีน้ำนมออกน้อย มาก ทารกตัวเหลือง ทารกน้ำหนักน้อย tongue-tied และทารกมีความผิดปกติอื่นๆ เป็นต้น และส่งต่อคลินิกนม แม่หรือคลินิกที่เกี่ยวข้อง หลังจากได้รับการบริการมารดายังคงมีความตั้งใจเรียนลูกด้วยนมตนเองอย่างเดียวนาน 1 ปี และทุกคนไม่มีปัญหาในการเลี้ยงลูกด้วยนมแม่

1.4 ปัญหาและอุปสรรคในการส่งเสริมการเลี้ยงลูกด้วยนมแม่ในสถานพยาบาล

- แผนกฝากครรภ์ ไม่สามารถดำเนินการได้ตามคู่มือ เนื่องจากมีพยาบาลวิชาชีพทั้งแผนก 3 คน

ซึ่งต้องปฏิบัติหน้าที่คัดกรองผู้รับบริการ ช่วยเหลือแพทย์ในการทำหัตถการ เช่น เจาะถุงน้ำคร่ำ ตรวจอัลตราซาวด์ ตรวจ NST ฉีดวัคซีน และงานเอกสาร นอกจากนี้พยาบาลที่ย้ายมาปฏิบัติงานที่แผนกฝากครรภ์มาจากแผนกอื่นทำให้ไม่มีประสบการณ์ทางสูติกรรมและไม่ได้ทำหน้าที่ในการตรวจครรภ์หญิงตั้งครรภ์ซึ่งผู้ที่ทำหน้าที่นี้คือแพทย์ และในส่วนของอาจารย์สามารถทำได้ตามคู่มือ และในการบริการที่แผนกฝากครรภ์ผู้รับบริการจะได้ถูกจึงได้ทบทวนและปรับเปลี่ยนวิธีการให้ข้อมูลจากการให้ความรู้เป็นรายบุคคลซึ่งต้องใช้เวลามากเป็นการให้ความรู้ผ่านแอปพิเคชั่นไลน์ทดแทนและติดตามผลการให้ความรู้และการตัดสินใจในการเลี้ยงลูกด้วยนมแม่

- แผนกห้องคลอด ในกรณีการทำ SSC ในบางรายยังไม่สามารถทำได้ถึง 60 นาที เนื่องจากลักษณะของห้องคลอดเป็นห้องย่อยซึ่งต้องมีบุคลากรช่วยดูแลอย่างใกล้ชิด/ มีสถานการณ์การคลอดฉุกเฉิน/บุคลากรต้องการข้อมูลทำเอกสารที่เกี่ยวข้องกับการคลอดก่อนย้ายไปหลังคลอดให้เร็วเนื่องจากต้องมีการเตรียมพร้อมรับเหตุการณ์ที่ไม่คาดคิดหรือไม่ได้วางแผน เช่น การคลอดฉุกเฉิน ภาวะวิกฤติ จึงได้ปรึกษาความเป็นไปได้ในการปฏิบัติและประโยชน์ของการทำ SSC โดยใช้หลักฐานเชิงประจักษ์และกับหัวหน้าหอผู้ป่วยห้องคลอดซึ่งได้วางแผนการปรับการปฏิบัติในครั้งต่อไป

- แผนกหลังคลอด การใช้เกณฑ์การประเมินความเพียงพอของน้ำนมที่ลูกได้รับ Breastfeeding observation aid เนื่องจากการปฏิบัติงานของหน่วยงานมีประเมินด้วย LATCH score อยู่แล้ว แต่ทีมได้ปรึกษาความเป็นไปได้ในการปฏิบัติและประโยชน์ของการใช้เกณฑ์และได้ทดลองใช้ปฏิบัติในครั้งต่อไปก่อนจำหน่ายมารดาและทารกกลับบ้าน

- แผนก well baby สามารถทำได้แต่อาจไม่ได้ครบถ้วนทุกเรื่องในผู้รับบริการแต่ละคนแต่เน้นการส่งเสริมการเลี้ยงลูกด้วยนมแม่อย่างเดียวโดยไม่เสริมน้ำหรืออาหารอื่นในช่วง 6 เดือนแรก ประเมินปัญหาการเลี้ยงลูกด้วยนมแม่พร้อมการแก้ไขปัญหา และการประเมินการเจริญเติบโตและพัฒนาการ เนื่องจากบางครั้งผู้รับบริการมีจำนวนมากและมีพยาบาลจำนวน 2 คน